91
91-küy •••• Xudaning herxil yamanliqtin, jin-sheytanlardin qoghdishi
1 Eng Aliy Bolghuchining mexpiy jayida turghuchi,
Hemmige qadirning sayiside aramxuda yashaydu.
2 Men Perwerdigarni: —
«Méning bashpanahim, Méning qorghinim;
Méning Xudayim, Uninggha tayinimen» — deymen.
3 Berheq, U qiltaqchining toziqidin séni qutulduridu,
Shum bala-qazadin hem xalas étidu. ◘
4 U peyliri bilen séni yapidu;
Qanatliri astida panah tapisen;
Uning heqiqiti sanga qalqan hem istihkamdur. ◘
5 Sen ne kéchidiki wehimidin,
Ne kündüzi uchuwatqan oqtin, ◘
6 Ne qarangghuluqta kezgüchi wabadin,
Ne chüsh waqtida weyranchiliq qilghuchi halakettin qorqmaysen.
7 Séning yéningda mingi yiqilip,
Ong yéqingda on mingi ghulap chüshsimu,
Lékin bala-qaza sanga yéqinlashmaydu.
8 Sen peqet közliring bilen béqip,
Pasiqlargha bérilgen jazani körisen.
9 Perwerdigarni panahim dep bilgining üchün,
Hemmidin Aliy Bolghuchini makan qilghining üchün, ◼
10 Béshinggha héch palaket chüshmeydu,
Wabamu chédiringgha yéqinlashmaydu.
11 U Öz perishtilirige séning heqqingde emr qilidu,
Shuning bilen ular pütkül yolliringda séni saqlaydu. ◘
12 Ayighing tashqa urulup ketmesliki üchün,
Ular séni qollirida kötürüp yüridu. ◘
13 Shir we kobra yilan üstidin bésip ötisen,
Arslan we ejdihani dessep-cheyleysen. ◘
14 «U Manga muhebbitini baghlighanliqi üchün,
Men uni qutuldurimen;
U namimni ten alghini üchün yuqirida saqlaymen.
15 U Manga nida qilidu, Men uninggha jawab bérimen;
Éghir kün uni basqanda uning bilen bille bolimen;
Men uni xalas qilip, izzet-hörmetke érixtürimen.
16 Uzaq ömür bilen uni qanatlendurimen,
Hem nijatliqimni uninggha körsitimen».
◘ 91:3 Zeb. 124:7 ◘ 91:4 Zeb. 57:1 ◘ 91:5 Ayup 5:19,20; Pend. 3:25; Küy. 3:8 ◼ 91:9 «Perwerdigarni panahim dep bilgining üchün, Hemmidin Aliy Bolghuchini makan qilghining üchün, ,...» — bashqa birxil terjimisi, ibraniy tilgha sözmusöz egiship: — «Chünki Sen Perwerdigar, Méning panahim, Ⱨǝmmidin Aliy Bolghuchini makan qilghining üchün... ». Bu terjimisi toghra bolsa Xuda Mesihke söz qilip uni «Méning panahim» deydu — démǝk, Mesih bolsa Xuda pütkül insanlar üchün teminligǝn bashpanahdur. ◘ 91:11 Zeb. 34:7; Mat. 4:6; Luqa 4:10 ◘ 91:12 Luqa 4:11 ◘ 91:13 Ayup 5:22,23