149
149-küy •••• Qiyamet künidiki ghelibe üchün medhiyilenglar!
1 Hemdusana!
Perwerdigargha atap yéngi bir naxshini oqunglar;
Mömin bendilerning jamaitide Uning medhiyisini éytinglar!
2 Israil öz Yaratquchisidin shadlanghay;
Zion oghulliri öz Padishahidin xush bolghay! ◘
3 Ular Uning namini ussul bilen medhiyiligey;
Uninggha küylerni dap hem chiltargha tengshep éytkay! ◘
4 Chünki Perwerdigar Öz xelqidin söyüner;
U yawash möminlerni nijatliq bilen bézeydu;
5 Uning mömin bendiliri shan-sherepte rohlinip shad bolghay,
Orunlirida yétip shad awazini yangratqay! ◼
6 Aghzida Tengrige yüksek medhiyiliri bolghay,
Qollirida qosh bisliq qilich tutulghay; ◘
7 Shuning bilen ular eller üstidin qisas,
Xelqlerge jaza beja yürgüzidu;
8 Ellerning padishahlirini zenjirler bilen,
Aqsöngeklirini tömür kishenliri bilen baghlaydu; ◘
9 Ularning üstige pütülgen hökümni beja keltüridu —
Uning barliq mömin bendiliri mushu sherepke nésip bolidu!
Hemdusana! ◘
◘ 149:2 Zeb. 100:3 ◘ 149:3 Zeb. 81:2-4 ◼ 149:5 «Orunlirida yétip shad awazini yangratqay!» — «orunlirida yétish» belkim: — (1) Yehudiylarning örp-adetliri boyiche, ziyapetlerde méhmanlar üchün körpiler sélinip, méhmanlar yénichilap yétip dastixandin alidu; shunga mushu yerde xushalliq ziyapetlerni körsitidu; (2) mömin bendiler shunche xushal bolup, xushalliqidin uxliyalmaydu; (3) özlirining aman-ésen yétip-qopushliri üchün shadlinishi kérek. ◘ 149:6 2Tés. 2:8; Ibr. 4:12; Weh. 1:16 ◘ 149:8 Mat. 18:18 ◘ 149:9 Qan. 4:6