93
93-küy •••• Perwerdigar qudretlik hökümrandur
1 Perwerdigar höküm süridu!
U heywetni kiyim qilip kiygen;
Perwerdigar kiyin’gen,
U bélini qudret bilen baghlighan;
Berheq, shunga dunya mezmut qilin’ghan,
U tewrenmes esla.
2 Séning texting qedimdila berpa qilin’ghan;
Sen ezeldin bar bolghuchisen!
3 Kelkün-tashqinlar öz sadasini kötürdi, i Perwerdigar,
Kelkün-tashqinlar öz sadasini kötürdi!
Kelkün-tashqinlar küchlük dolqunlirini yuqiri kötürdi!
4 Köp sularning shawqunliridin,
Déngiz-okyandiki qudretlik dolqunlardin,
Üstün turghan Perwerdigar qudretliktur! ◼
5 Séning agah-guwahliqliring némidégen ishenchlik-he!
Zaman ahiriƣiqǝ, i Perwerdigar,
Öyüngge pak-muqeddeslik ebedil’ebed rawadur.
◼ 93:4 «Déngiz-okyandiki qudretlik dolqunlar» — «dolqunlar» ibraniy tilida «chéqiwetküchiler».